CELEX: 32015R0735
Language: ro
Date: 2015-05-07 00:00:00
Title: Regulamentul (UE) 2015/735 al Consiliului din 7 mai 2015 privind măsuri restrictive având în vedere situația din Sudanul de Sud și de abrogare a Regulamentului (UE) nr. 748/2014

8.5.2015   
            
            
               RO
            
            
               Jurnalul Oficial al Uniunii Europene
            
            
               L 117/13
            
         REGULAMENTUL (UE) 2015/735 AL CONSILIULUI
   din 7 mai 2015
   privind măsuri restrictive având în vedere situația din Sudanul de Sud și de abrogare a Regulamentului (UE) nr. 748/2014
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 215,
   având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
   întrucât:
   
               (1)
            
            
               Regulamentul (UE) nr. 748/2014 al Consiliului (1) pune în aplicare Decizia 2014/449/PESC a Consiliului (2), care a instituit restricții privind admiterea și înghețarea fondurilor și a resurselor economice ale persoanelor care obstrucționează procesul politic din Sudanul de Sud, inclusiv prin acte de violență sau încălcări ale acordurilor de încetare a focului, precum și persoanele răspunzătoare de încălcări grave ale drepturilor omului în Sudanul de Sud.
            
         
               (2)
            
            
               La 3 martie 2015, Consiliul de Securitate al Organizației Națiunilor Unite a adoptat Rezoluția (RCSONU) 2206 (2015) care prevede restricții privind admiterea și înghețarea fondurilor și a resurselor economice ale anumitor persoane care, în mod direct sau indirect, sunt responsabile de acțiuni sau politici ce amenință pacea, securitatea sau stabilitatea din Sudanul de Sud, sunt complice la asemenea acțiuni sau politici ori care au practicat astfel de acțiuni sau politici.
            
         
               (3)
            
            
               Prin Decizia (PESC) 2015/740 (3) Consiliul a hotărât să integreze măsurile restrictive prevăzute de RCSONU 2206 (2015) și măsurile restrictive instituite prin Decizia 2014/449/PESC într-un instrument juridic unic.
            
         
               (4)
            
            
               Unele dintre aceste măsuri intră în domeniul de aplicare al tratatului și, în consecință, este necesară o reglementare la nivelul Uniunii pentru punerea lor în aplicare, în special pentru a se asigura aplicarea lor uniformă de către operatorii economici din toate statele membre.
            
         
               (5)
            
            
               Prezentul regulament respectă drepturile fundamentale și principiile consacrate, în special, în Carta drepturilor fundamentale a Uniunii Europene și, mai ales, dreptul la o cale de atac eficientă și la un proces echitabil, precum și dreptul la protecția datelor cu caracter personal. Prezentul regulament ar trebui aplicat în conformitate cu drepturile menționate.
            
         
               (6)
            
            
               Competența de a modifica lista prevăzută în anexele I și II la prezentul regulament ar trebui să fie exercitată de către Consiliu, având în vedere amenințarea specifică la adresa păcii și securității internaționale în regiune pe care o reprezintă situația din Sudanul de Sud ți pentru a asigura coerența cu procesul de revizuire și modificare a anexelor la Decizia (PESC) 2015/740.
            
         
               (7)
            
            
               Pentru punerea în aplicare a prezentului regulament și pentru a asigura nivelul maxim de securitate juridică în cadrul Uniunii, trebuie să fie făcute publice numele și alte date relevante privind persoanele fizice și juridice, entitățile și organismele ale căror fonduri și resurse economice trebuie înghețate în conformitate cu prezentul regulament. Orice prelucrare a datelor cu caracter personal ar trebui să respecte Directiva 95/46/CE a Parlamentului European și a Consiliului (4) și Regulamentul (CE) nr. 45/2001 al Parlamentului European și al Consiliului (5).
            
         
               (8)
            
            
               Regulamentul (UE) nr. 748/2014 ar trebui abrogat și înlocuit cu prezentul regulament,
            
         ADOPTĂ PREZENTUL REGULAMENT:
   Articolul 1
   În sensul prezentului regulament, se aplică următoarele definiții:
   
               (a)
            
            
               „servicii de brokeraj” înseamnă:
               
                           (i)
                        
                        
                           negocierea sau organizarea de tranzacții pentru achiziționarea, vânzarea sau furnizarea de produse și tehnologii ori de servicii financiare și tehnice dintr-o țară terță către oricare altă țară terță; sau
                        
                     
                           (ii)
                        
                        
                           vânzarea sau cumpărarea de produse și tehnologii ori de servicii financiare și tehnice care se află în țări terțe, în vederea transferului lor către o altă țară terță;
                        
                     
         
               (b)
            
            
               „cerere” înseamnă orice cerere, contencioasă sau necontencioasă, introdusă anterior sau ulterior datei intrării în vigoare a prezentului regulament, în temeiul unui contract sau al unei tranzacții sau legată de acesta/aceasta, în special:
               
                           (i)
                        
                        
                           o cerere de executare a oricărei obligații care rezultă dintr-un contract sau dintr-o tranzacție sau în legătură cu un contract sau cu o tranzacție;
                        
                     
                           (ii)
                        
                        
                           o cerere de prelungire sau de plată a unei obligațiuni, garanții sau contragaranții financiare, indiferent de forma acesteia;
                        
                     
                           (iii)
                        
                        
                           o cerere de despăgubire care se referă la un contract sau la o tranzacție;
                        
                     
                           (iv)
                        
                        
                           o cerere reconvențională;
                        
                     
                           (v)
                        
                        
                           o cerere de recunoaștere sau executare, inclusiv prin exequatur, a unei hotărâri judecătorești, a unei hotărâri arbitrale sau a unei hotărâri echivalente, indiferent de locul unde a fost pronunțată;
                        
                     
         
               (c)
            
            
               „contract sau tranzacție” înseamnă orice tranzacție, indiferent de forma sa și de legea care i se aplică și indiferent dacă include unul sau mai multe contracte sau obligații similare stabilite între părți identice sau nu; în acest scop, termenul „contract” include orice obligațiune, garanție sau contragaranție, în special de natură financiară, și orice credit, independent sau nu din punct de vedere juridic, precum și orice clauză aferentă care rezultă din tranzacția respectivă sau este legată de aceasta;
            
         
               (d)
            
            
               „autorități competente” înseamnă autoritățile competente ale statelor membre, astfel cum sunt identificate pe site-urile internet enumerate în anexa III;
            
         
               (e)
            
            
               „resurse economice” înseamnă activele de orice fel, corporale sau necorporale, mobiliare sau imobiliare, care nu sunt fonduri, dar pot fi utilizate pentru obținerea de fonduri, produse sau servicii;
            
         
               (f)
            
            
               „înghețarea resurselor economice” înseamnă împiedicarea utilizării resurselor economice pentru obținerea de fonduri, produse sau servicii în orice mod, inclusiv, dar nu exclusiv, prin vânzarea, închirierea sau ipotecarea acestora;
            
         
               (g)
            
            
               „înghețarea fondurilor” înseamnă împiedicarea circulației, transferului, modificării, utilizării, accesării sau tranzacționării fondurilor, în orice mod, care ar avea drept rezultat orice modificare a volumului, a valorii, a localizării, a proprietății, a posesiei, a naturii ori a destinației acestora sau orice altă modificare care ar permite utilizarea fondurilor, inclusiv gestionarea portofoliilor;
            
         
               (h)
            
            
               „fonduri” înseamnă activele financiare și beneficiile de orice natură, inclusiv, dar nelimitându-se la:
               
                           (i)
                        
                        
                           numerar, cecuri, creanțe în numerar, cambii, ordine de plată și alte instrumente de plată;
                        
                     
                           (ii)
                        
                        
                           depozite la instituții financiare sau la alte entități, solduri de conturi, creanțe și titluri de creanță;
                        
                     
                           (iii)
                        
                        
                           valori mobiliare și instrumente de îndatorare negociate la nivel public și privat, inclusiv titluri și acțiuni, certificate reprezentând valori mobiliare, obligațiuni, bilete la ordin, warante, obligațiuni negarantate și instrumente financiare derivate;
                        
                     
                           (iv)
                        
                        
                           dobânzi, dividende sau alte venituri din active sau plusvaloare provenită din active sau generată de acestea;
                        
                     
                           (v)
                        
                        
                           credite, drepturi compensatorii, garanții, garanții de bună executare sau alte angajamente financiare;
                        
                     
                           (vi)
                        
                        
                           acreditive, conosamente, contracte de vânzare; și
                        
                     
                           (vii)
                        
                        
                           documente care atestă deținerea de cote-părți dintr-un fond sau din resurse financiare;
                        
                     
         
               (i)
            
            
               „asistență tehnică” înseamnă orice sprijin tehnic legat de repararea, dezvoltarea, fabricarea, montajul, testarea, întreținerea sau orice alt serviciu tehnic, care poate lua forme precum instruirea, consilierea, formarea, transmiterea de cunoștințe practice ori competențe profesionale sau servicii de consultanță, inclusiv asistența acordată pe cale verbală;
            
         
               (j)
            
            
               „teritoriul Uniunii” înseamnă teritoriile statelor membre cărora li se aplică tratatul, în condițiile prevăzute de acesta, inclusiv spațiul lor aerian.
            
         Articolul 2
   Se interzic:
   
               1.
            
            
               acordarea de asistență tehnică sau de servicii de brokeraj, direct sau indirect, pentru activități militare sau pentru livrarea, fabricarea, întreținerea și utilizarea armamentului și a materialelor conexe de orice tip, inclusiv armele și munițiile, vehiculele și echipamentele militare, echipamentele paramilitare, precum și piesele de schimb ale acestora, oricărei persoane fizice sau juridice, oricărei entități sau oricărui organism care se află pe teritoriul Sudanului de Sud sau în scopul utilizării în această țară;
            
         
               2.
            
            
               acordarea de finanțare sau de asistență financiară, direct sau indirect, pentru activități militare, inclusiv subvenții, împrumuturi și asigurarea creditelor de export, precum și de servicii de asigurare și reasigurare, cu ocazia vânzării, furnizării, transferului sau exportului de arme și de materiale conexe sau a furnizării de asistență tehnică în legătură cu acest material, oricărei persoane fizice sau juridice, oricărei entități sau oricărui organism care se află pe teritoriul Sudanului de Sud sau în scopul utilizării în această țară.
            
         Articolul 3
   (1)   Prin derogare de la articolul 2, autoritățile competente pot autoriza furnizarea de finanțare și asistență financiară, de asistență tehnică și de servicii de brokeraj asociate cu:
   
               (a)
            
            
               echipamentele militare neletale destinate exclusiv scopurilor umanitare, de monitorizare a drepturilor omului sau de protecție, sau destinate programelor de consolidare instituțională ale ONU, ale Uniunii Africane (UA), ale Uniunii Europene (UE) sau ale Agenției Interguvernamentale pentru Dezvoltare (IGAD);
            
         
               (b)
            
            
               materialul destinat operațiunilor de gestionare a crizelor întreprinse de UE, ONU și UA;
            
         
               (c)
            
            
               echipamentele de deminare și materialele destinate operațiunilor de deminare;
            
         
               (d)
            
            
               sprijinirea procesului de reformă a sectorului de securitate în Sudanul de Sud.
            
         (2)   Nu se acordă autorizații pentru activități care s-au desfășurat deja.
   Articolul 4
   Articolul 2 nu se aplică în cazul articolelor de îmbrăcăminte de protecție, inclusiv vestelor antiglonț și căștilor militare, exportate temporar în Sudanul de Sud de personalul UE sau al statelor membre ale acesteia, de personalul ONU sau al IGAD, de reprezentanții mass-media, de personalul umanitar și de asistență pentru dezvoltare și de personalul asociat, exclusiv pentru uzul personal al acestora.
   Articolul 5
   (1)   Se îngheață toate fondurile și resursele economice care aparțin, care sunt deținute sau sunt controlate de orice persoană fizică sau juridică, entitate sau organism inclus pe lista din anexa I. Anexa I cuprinde persoanele fizice sau juridice, entitățile și organismele identificate de Comitetul Consiliului de Securitate al ONU instituit în temeiul punctului 16 din RCSONU 2206 (2015) (denumit în continuare „Comitetul de sancțiuni”) ca fiind responsabile de acțiuni sau politici care amenință pacea, securitatea sau stabilitatea din Sudanul de Sud, persoanele care sunt complice la asemenea acțiuni sau politici ori care s-au implicat în mod direct sau indirect astfel de acțiuni sau politici, în conformitate cu punctele 6, 7, 8 și 12 din RCSONU 2206 (2015).
   (2)   Se îngheață toate fondurile și resursele economice care aparțin, care sunt deținute sau sunt controlate de orice persoană fizică sau juridică, entitate sau organism inclus pe lista din anexa II. Anexa II cuprinde persoanele fizice sau juridice, entitățile și organismele care, în conformitate cu articolul 6 alineatul (1) litera (b) din Decizia (PESC) 2015/740, au fost identificate de Consiliu ca fiind responsabile de obstrucționarea procesului politic din Sudanul de Sud, inclusiv prin acte de violență sau încălcări ale acordurilor de încetare a focului, precum și persoanele răspunzătoare de încălcări grave ale drepturilor omului în Sudanul de Sud și persoanele fizice sau juridice, entitățile sau organismele asociate cu acestea.
   (3)   Se interzice punerea la dispoziția persoanelor fizice sau juridice, a entităților sau a organismelor incluse pe listele din anexele I și II, direct sau indirect, precum și utilizarea în beneficiul acestora, a oricăror fonduri sau resurse economice.
   Articolul 6
   Prin derogare de la articolul 5 alineatul (1), autoritățile competente pot autoriza deblocarea anumitor fonduri sau resurse economice înghețate sau punerea la dispoziție a anumitor fonduri sau resurse economice, în condițiile pe care le consideră adecvate, dacă sunt îndeplinite următoarele condiții:
   
               (a)
            
            
               autoritatea competentă în cauză a stabilit că fondurile sau resursele economice sunt:
               
                           (i)
                        
                        
                           necesare pentru satisfacerea nevoilor de bază ale persoanelor fizice sau juridice, ale entităților sau ale organismelor enumerate în anexa I, inclusiv pentru achitarea unor cheltuieli legate de alimente, chirie sau rate ipotecare, medicamente și tratamente medicale, impozite, prime de asigurare și utilități publice;
                        
                     
                           (ii)
                        
                        
                           destinate exclusiv plății unor onorarii rezonabile sau rambursării cheltuielilor suportate în legătură cu prestarea unor servicii juridice; sau
                        
                     
                           (iii)
                        
                        
                           destinate exclusiv plății unor taxe ori comisioane aferente serviciilor de păstrare sau gestionare curentă a fondurilor sau a resurselor economice înghețate;
                        
                     și
            
         
               (b)
            
            
               statul membru în cauză a notificat Comitetului de sancțiuni elementele stabilite menționate la litera (a) și intenția sa de a acorda o autorizație, iar Comitetul de sancțiuni nu a ridicat obiecții în termen de cinci zile lucrătoare de la notificare.
            
         Articolul 7
   Prin derogare de la articolul 5 alineatul (1), autoritățile competente pot autoriza deblocarea anumitor fonduri sau resurse economice înghețate sau punerea la dispoziție a anumitor fonduri sau resurse economice, în condițiile pe care le consideră adecvate, dacă sunt îndeplinite toate condițiile următoare:
   
               (a)
            
            
               autoritatea competentă în cauză a constatat că fondurile sau resursele economice sunt necesare pentru cheltuieli extraordinare;
            
         
               (b)
            
            
               statul membru în cauză a notificat Comitetului de sancțiuni constatarea respectivă și Comitetul de sancțiuni a aprobat constatarea.
            
         Articolul 8
   (1)   Prin derogare de la articolul 5 alineatul (2), autoritățile competente pot autoriza deblocarea anumitor fonduri sau resurse economice înghețate sau punerea la dispoziție a anumitor fonduri sau resurse economice, în condițiile pe care le consideră adecvate, după ce s-a stabilit că aceste fonduri sau resurse economice sunt:
   
               (a)
            
            
               necesare pentru satisfacerea nevoilor de bază ale persoanelor fizice sau juridice, ale entităților sau ale organismelor enumerate în anexa II și ale membrilor de familie care se află în întreținerea respectivelor persoane fizice, inclusiv pentru achitarea unor cheltuieli legate de alimente, chirie sau rate ipotecare, medicamente și tratamente medicale, impozite, prime de asigurare și utilități publice;
            
         
               (b)
            
            
               destinate exclusiv plății unor onorarii rezonabile sau rambursării cheltuielilor suportate în legătură cu prestarea unor servicii juridice;
            
         
               (c)
            
            
               destinate exclusiv plății unor taxe ori comisioane aferente serviciilor de păstrare sau gestionare curentă a fondurilor sau a resurselor economice înghețate; sau
            
         
               (d)
            
            
               necesare pentru cheltuieli extraordinare, cu condiția ca autoritatea competentă relevantă să fi notificat autorităților competente ale celorlalte state membre și Comisiei motivele pe baza cărora consideră că ar trebui acordată o autorizație specifică, cu cel puțin două săptămâni înainte de acordarea autorizației.
            
         (2)   Statul membru în cauză informează celelalte state membre și Comisia în legătură cu orice autorizație acordată în temeiul alineatului (1).
   Articolul 9
   Prin derogare de la articolul 5 alineatul (1), autoritățile competente pot autoriza deblocarea anumitor fonduri sau resurse economice înghețate, dacă sunt îndeplinite toate condițiile următoare:
   
               (a)
            
            
               fondurile sau resursele economice în cauză fac obiectul unui privilegiu stabilit printr-o hotărâre judecătorească, administrativă sau arbitrală înainte de data adoptării RCSONU 2206 (2015) sau fac obiectul unei hotărâri judecătorești, administrative sau arbitrale pronunțate înainte de această dată;
            
         
               (b)
            
            
               fondurile sau resursele economice în cauză vor fi utilizate exclusiv pentru a satisface cererile garantate printr-un astfel de privilegiu sau a căror valabilitate este recunoscută printr-o astfel de hotărâre, în limitele stabilite de actele cu putere de lege și normele aplicabile care reglementează drepturile persoanelor care formulează astfel de cereri;
            
         
               (c)
            
            
               privilegiul sau hotărârea nu este în beneficiul unei persoane, al unei entități sau al unui organism inclus pe lista din anexa I sau II;
            
         
               (d)
            
            
               recunoașterea privilegiului sau a hotărârii nu contravine politicii publice din statul membru în cauză;
            
         
               (e)
            
            
               privilegiul sau hotărârea a fost notificată Comitetului de sancțiuni de către statul membru.
            
         Articolul 10
   (1)   Prin derogare de la articolul 5 alineatul (2), autoritățile competente pot autoriza deblocarea anumitor fonduri sau resurse economice înghețate, dacă sunt îndeplinite toate condițiile următoare:
   
               (a)
            
            
               fondurile sau resursele economice fac obiectul unei hotărâri arbitrale pronunțate înainte de data la care persoana fizică sau juridică, entitatea sau organismul menționat la articolul 5 alineatul (2) a fost inclus pe lista din anexa II, sau al unei hotărâri judecătorești sau administrative pronunțate într-un stat membru sau al unei hotărâri judecătorești care poate fi pusă în executare în statul membru în cauză, înainte sau după data respectivă;
            
         
               (b)
            
            
               fondurile sau resursele economice vor fi utilizate exclusiv pentru a satisface pretențiile garantate printr-o astfel de hotărâre sau a căror valabilitate este recunoscută printr-o astfel de hotărâre, în limitele stabilite de actele cu putere de lege și normele administrative aplicabile care reglementează drepturile persoanelor care formulează astfel de cereri;
            
         
               (c)
            
            
               hotărârea nu este în beneficiul unei persoane fizice sau juridice, al unei entități sau al unui organism enumerat în anexa I sau II;
            
         
               (d)
            
            
               recunoașterea hotărârii nu contravine ordinii publice a statului membru în cauză.
            
         (2)   Statul membru în cauză informează celelalte state membre și Comisia în legătură cu orice autorizație acordată în temeiul alineatului (1).
   Articolul 11
   Prin derogare de la articolul 5 alineatul (1), în cazul în care o persoană fizică sau juridică, o entitate sau un organism inclus pe lista din anexa I trebuie să efectueze o plată în temeiul unui contract sau a unui acord încheiat de persoana fizică sau juridică, entitatea sau organismul în cauză sau în baza unei obligații care a apărut în sarcina acestora, înainte de data la care persoana fizică sau juridică, entitatea sau organismul respectiv a fost desemnat de Consiliul de Securitate al ONU sau de Comitetul de sancțiuni, autoritățile competente pot autoriza, în condițiile pe care le consideră adecvate, deblocarea anumitor fonduri sau resurse economice înghețate, dacă autoritatea competentă în cauză a stabilit toate aspectele următoare:
   
               (a)
            
            
               fondurile sau resursele economice urmează să fie utilizate pentru efectuarea unei plăți de către o persoană fizică sau juridică, de către o entitate sau un organism inclus pe lista din anexa I;
            
         
               (b)
            
            
               plata nu încalcă articolul 5 alineatul (3);
            
         
               (c)
            
            
               statul membru în cauză a notificat Comitetului pentru sancțiuni intenția sa de a acorda o autorizație cu zece zile lucrătoare în prealabil.
            
         Articolul 12
   (1)   Prin derogare de la articolul 5 alineatul (2), în cazul în care o persoană fizică sau juridică, o entitate sau un organism inclus pe lista din anexa II trebuie să efectueze o plată în baza unui contract sau a unui acord încheiat de persoana fizică sau juridică, entitatea sau organismul în cauză sau în baza unei obligații care a apărut în sarcina acestora, înainte de data la care persoana fizică sau juridică, entitatea sau organismul respectiv a fost inclus pe lista din anexa II, autoritățile competente pot autoriza, în condițiile pe care le consideră adecvate, deblocarea anumitor fonduri sau resurse economice înghețate, dacă autoritatea competentă în cauză a stabilit toate aspectele următoare:
   
               (a)
            
            
               fondurile sau resursele economice urmează să fie utilizate pentru efectuarea unei plăți de către o persoană fizică sau juridică, de către o entitate sau un organism inclus pe lista din anexa II;
            
         
               (b)
            
            
               plata nu încalcă articolul 5 alineatul (3).
            
         (2)   Statul membru în cauză informează celelalte state membre și Comisia în legătură cu orice autorizație acordată în temeiul alineatului (1).
   Articolul 13
   (1)   Articolul 5 alineatul (3) nu împiedică creditarea conturilor înghețate de către instituțiile financiare sau de credit care primesc fonduri transferate de părți terțe în contul unei persoane fizice sau juridice, al unei entități sau al unui organism inclus pe listă, cu condiția ca toate aceste sume suplimentare transferate în conturile respective să fie, de asemenea, înghețate. Instituția financiară sau de credit informează, fără întârziere, autoritatea competentă relevantă cu privire la orice tranzacție de acest tip.
   (2)   Cu condiția ca orice astfel de dobânzi, venituri de altă natură și plăți să fie înghețate în conformitate cu articolul 5 alineatele (1) și (2), articolul 5 alineatul (3) nu se aplică niciunei sume suplimentare vărsate în conturile înghețate reprezentând:
   
               (a)
            
            
               dobânzi sau alte venituri generate de conturile respective; sau
            
         
               (b)
            
            
               plăți datorate în baza unor contracte, acorduri sau obligații care au fost încheiate sau care au apărut înainte de data la care persoana fizică sau juridică, entitatea sau organismul menționat la articolul 5 a fost inclus în anexa I sau II.
            
         (3)   În ceea ce privește persoanele fizice sau juridice, entitățile sau organismele incluse pe lista din anexa II, articolul 5 alineatul (3) nu se aplică sumelor suplimentare vărsate în conturile înghețate aferente plăților datorate în temeiul unor hotărâri judecătorești, administrative sau arbitrale pronunțate într-un stat membru sau executorii în statul membru în cauză, cu condiția ca orice astfel de plăți să fie înghețate în conformitate cu articolul 5 alineatul (2).
   Articolul 14
   (1)   Fără a se aduce atingere normelor aplicabile în materie de raportare, confidențialitate și secret profesional, persoanele fizice și juridice, entitățile și organismele:
   
               (a)
            
            
               furnizează de îndată autorității competente a statului membru unde își au reședința sau sunt situate toate informațiile care pot facilita respectarea prezentului regulament, cum ar fi informațiile cu privire la conturile și sumele înghețate în conformitate cu articolul 5, și transmit aceste informații Comisiei, direct sau prin intermediul statului membru; și
            
         
               (b)
            
            
               cooperează cu autoritatea competentă cu ocazia oricărei verificări a acestor informații.
            
         (2)   Orice informații suplimentare primite direct de Comisie sunt puse la dispoziție statelor membre.
   (3)   Orice informații furnizate sau primite în conformitate cu prezentul articol sunt utilizate numai în scopul pentru care au fost furnizate sau primite.
   Articolul 15
   Este interzisă participarea, în cunoștință de cauză și intenționată, la activități care au drept scop sau efect eludarea măsurilor menționate la articolele 2 și 5.
   Articolul 16
   (1)   Înghețarea fondurilor și a resurselor economice sau refuzul de a pune la dispoziție aceste fonduri sau resurse economice, efectuate cu bună-credință, pe motiv că o astfel de acțiune este conformă cu dispozițiile prezentului regulament, nu angajează în niciun fel răspunderea persoanei fizice sau juridice, a entității sau a organismului care o efectuează ori a personalului de conducere sau a angajaților acestuia, cu excepția cazului în care se dovedește că fondurile și resursele economice în cauză au fost înghețate sau reținute din neglijență.
   (2)   Acțiunile persoanelor fizice sau juridice, ale entităților sau ale organismelor nu angajează în niciun fel răspunderea acestora, în cazul în care acestea nu au știut și nu au avut niciun motiv întemeiat să suspecteze că acțiunile lor ar încălca măsurile prevăzute de prezentul regulament.
   Articolul 17
   (1)   Nu se dă curs niciunei cereri în legătură cu niciun contract sau nicio tranzacție a cărei executare a fost afectată, direct sau indirect, în totalitate sau parțial, de măsurile impuse de prezentul regulament, inclusiv cererilor de despăgubire sau oricăror alte cereri de acest tip, cum ar fi cererea de compensare sau cererea în temeiul unei garanții, mai ales unei cereri de prelungire sau de plată a unei obligațiuni, a unei garanții sau a unei contragaranții, în special a unei garanții financiare sau a unei contragaranții financiare, indiferent de forma acesteia, prezentate de:
   
               (a)
            
            
               persoanele fizice sau juridice, entitățile și organismele desemnate, incluse pe lista din anexa I sau II;
            
         
               (b)
            
            
               orice persoană fizică sau juridică, entitate sau organism care acționează prin intermediul sau în numele uneia dintre persoanele, entitățile sau organismele menționate la litera (a).
            
         (2)   În cadrul oricărei proceduri care urmărește să dea curs unei cereri, sarcina de a dovedi că satisfacerea cererii nu este interzisă în temeiul alineatului (1) incumbă persoanei fizice sau juridice, entității sau organismului care urmărește să dea curs respectivei cereri.
   (3)   Prezentul articol nu aduce atingere dreptului persoanelor fizice sau juridice, al entităților și al organismelor menționate la alineatul (1) la controlul jurisdicțional al legalității neexecutării obligațiilor contractuale, în conformitate cu prezentul regulament.
   Articolul 18
   (1)   Comisia și statele membre se informează reciproc cu privire la măsurile luate în temeiul prezentului regulament și cu privire la alte informații relevante de care dispun în legătură cu prezentul regulament, în special informații cu privire la:
   
               (a)
            
            
               fondurile înghețate în temeiul articolului 5 și la autorizațiile acordate în temeiul articolului 3 și al articolelor 6-12;
            
         
               (b)
            
            
               problemele legate de încălcări și executare și la hotărârile pronunțate de instanțele naționale.
            
         (2)   Statele membre se informează reciproc și informează Comisia imediat cu privire la orice alte informații relevante de care dispun care ar putea afecta punerea în aplicare eficientă a prezentului regulament.
   Articolul 19
   Comisia este împuternicită să modifice anexa III pe baza informațiilor furnizate de statele membre.
   Articolul 20
   (1)   În cazul în care Consiliul de Securitate al ONU sau Comitetul de sancțiuni desemnează o persoană fizică sau juridică, entitate sau organism și a furnizat motivele desemnării, Consiliul include persoana fizică sau juridică, entitatea sau organismul respectiv pe lista din anexa I. Consiliul comunică decizia sa și motivele desemnării persoanei fizice sau juridice, entității sau organismului în cauză, fie direct, dacă se cunoaște adresa acestora sau prin publicarea unui anunț, oferindu-i persoanei fizice sau juridice, entității sau organismului în cauză posibilitatea de a prezenta observații.
   (2)   În cazul în care se transmit observații sau se prezintă dovezi substanțiale noi, Consiliul își reexaminează decizia și informeazăpersoana, entitatea sau organismul în mod corespunzător.
   (3)   În cazul în care ONU decide să elimine de pe listă o persoană, entitate sau organism sau să modifice datele de identificare a unei persoane, entități sau organism desemnat, Consiliul modifică anexa I în mod corespunzător.
   Articolul 21
   Anexa I cuprinde, în cazul în care acestea sunt disponibile, informațiile furnizate de Consiliul de Securitate al ONU sau de Comitetul de sancțiuni, necesare pentru identificarea persoanelor fizice sau juridice, a entităților și organismelor vizate. În ceea ce privește persoanele fizice, astfel de informații pot cuprinde numele, inclusiv pseudonimele, data și locul nașterii, cetățenia, numărul pașaportului și al cărții de identitate, sexul, adresa, dacă este cunoscută, precum și funcția sau profesia. În ceea ce privește persoanele juridice, entitățile sau organismele, astfel de informații pot include denumirea, locul și data înregistrării, numărul de înregistrare și sediul. Anexa I include și data desemnării de către Consiliul de Securitate al ONU sau de Comitetul de sancțiuni.
   Articolul 22
   (1)   În cazul în care decide să aplice măsurile menționate la articolul 5 alineatul (2) unei persoane fizice sau juridice, unei entități sau unui organism, Consiliul modifică anexa II în consecință.
   (2)   Consiliul comunică decizia sa, inclusiv motivele includerii pe listă, persoanei fizice sau juridice, entității sau organismului menționate la alineatul (1), fie direct, dacă adresa este cunoscută, fie prin publicarea unui anunț, oferind persoanei fizice sau juridice, entității sau organismului în cauză posibilitatea de a formula observații.
   (3)   În cazul în care se transmit observații sau se prezintă dovezi substanțiale noi, Consiliul își reexaminează decizia și informează în consecință persoana fizică sau juridică, entitatea sau organismul în cauză.
   (4)   Lista din anexa II se revizuiește periodic și, cel puțin, la fiecare 12 luni.
   Articolul 23
   (1)   Anexa II cuprinde motivele includerii pe listă a persoanelor fizice sau juridice, a entităților sau a organismelor vizate.
   (2)   Anexa II cuprinde, în cazul în care acestea sunt disponibile, informațiile necesare pentru identificarea persoanelor fizice sau juridice, a entităților și organismelor vizate. În ceea ce privește persoanele fizice, astfel de informații pot cuprinde numele, inclusiv pseudonimele, data și locul nașterii, cetățenia, numărul pașaportului și al cărții de identitate, sexul, adresa, dacă este cunoscută, precum și funcția sau profesia. În ceea ce privește persoanele juridice, entitățile sau organismele, astfel de informații pot include denumirea, locul și data înregistrării, numărul de înregistrare și sediul.
   Articolul 24
   (1)   Statele membre stabilesc normele privind sancțiunile aplicabile pentru încălcarea dispozițiilor prezentului regulament și iau toate măsurile necesare pentru a garanta punerea în aplicare a acestora. Sancțiunile prevăzute trebuie să fie eficace, proporționale și disuasive.
   (2)   Comisiei îi sunt notificate de către statele membre aceste norme imediat după data intrării în vigoare a prezentului regulament, precum și orice modificare ulterioară adusă acestora.
   Articolul 25
   (1)   Statele membre desemnează autoritățile competente menționate în prezentul regulament și le identifică pe site-urile enumerate în anexa III. Statele membre notifică Comisiei orice modificare a adreselor site-urilor lor enumerate în anexa III.
   (2)   După intrarea în vigoare a prezentului regulament, statele membre notifică fără întârziere Comisiei autoritățile lor competente, inclusiv coordonatele de contact ale acestora, precum și orice modificare ulterioară adusă acestora.
   (3)   În cazul în care prezentul regulament prevede o obligație de a notifica, de a informa sau de a comunica în orice alt mod cu Comisia, adresa și celelalte date de contact care trebuie folosite în vederea unei astfel de comunicări sunt cele menționate în anexa III.
   Articolul 26
   Prezentul regulament se aplică:
   
               (a)
            
            
               pe teritoriul Uniunii, inclusiv în spațiul aerian al acesteia;
            
         
               (b)
            
            
               la bordul oricărei aeronave sau al oricărei nave aflate sub jurisdicția unui stat membru;
            
         
               (c)
            
            
               oricărei persoane, aflate pe teritoriul sau în afara teritoriului Uniunii, care este resortisant al unui stat membru;
            
         
               (d)
            
            
               oricărei persoane juridice, oricărei entități sau oricărui organism, aflat(e) pe teritoriul sau în afara teritoriului Uniunii, care este înregistrat(ă) sau constituit(ă) în temeiul legislației unui stat membru;
            
         
               (e)
            
            
               oricărei persoane juridice, oricărei entități sau oricărui organism, în legătură cu orice activitate desfășurată în întregime sau în parte pe teritoriul Uniunii.
            
         Articolul 27
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 mai 2015.
      
         
            Pentru Consiliu
         
         
            Președintele
         
         E. RINKĒVIČS
      
   
   
      (1)  Regulamentul (UE) nr. 748/2014 al Consiliului din 10 iulie 2014 privind măsuri restrictive având în vedere situația din Sudanul de Sud (JO L 203, 11.7.2014, p. 13).
   
      (2)  Decizia 2014/449/PESC a Consiliului din 10 iulie 2014 privind măsuri restrictive având în vedere situația din Sudanul de Sud (JO L 203, 11.7.2014, p. 100).
   
      (3)  Decizia (PESC) 2015/740 a Consiliului din 7 mai 2015 privind măsuri restrictive având în vedere situația din Sudanul de Sud și de abrogare a Deciziei 2014/449/PESC (a se vedea pagina 52 din prezentul Jurnal Oficial).
   
      (4)  Directiva 95/46/CE a Parlamentului European și a Consiliului din 24 octombrie 1995 privind protecția persoanelor fizice în ceea ce privește prelucrarea datelor cu caracter personal și libera circulație a acestor date (JO L 281, 23.11.1995, p. 31).
   
      (5)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).
   
      ANEXA I
      
         Lista persoanelor fizice și juridice, a entităților și a organismelor menționate la articolul 5 alineatul (1)
      
      
                  A.
               
               
                  PERSOANE FIZICE
               
            
                  B.
               
               
                  PERSOANE JURIDICE, ENTITĂȚI ȘI ORGANISME
               
            
   
      ANEXA II
      
         Lista persoanelor fizice și juridice, a entităților și a organismelor menționate la articolul 5 alineatul (2)
      
      
                   
               
               
                  Nume
               
               
                  Informații de identificare
               
               
                  Motive
               
               
                  Data includerii pe listă
               
            
                  1.
               
               
                  Santino DENG
                  (alias: Santino Deng Wol)
               
               
                  Comandant al celei de a treia divizii de infanterie a Armatei Populare de Eliberare a Sudanului (SPLA)
               
               
                  Santino Deng este comandant al diviziei a treia infanterie a Armatei populare de eliberare din Sudan, care a luat parte la recucerirea orașului Bentiu în mai 2014. Astfel, Santino Deng se face responsabil de încălcări ale acordului de încetare a ostilităților din 23 ianuarie.
               
               
                  11.7.2014
               
            
                  2.
               
               
                  Peter Gadet
                  (alias: Peter Gatdet Yaka; Peter Cadet; Peter Gadet Yak; Peter Gadet Yaak: Peter Gatdet Yaak; Peter Gatdet; Peter Gatdeet Yaka)
               
               
                  Lider al miliției antiguvernamentale Nuer. Locul nașterii: districtul Mayom, statul Unitatea
               
               
                  Peter Gadet este lider al miliției antiguvernamentale Nuer care a desfășurat un atac la Bentiu în perioada 15-17 aprilie 2014, încălcând Acordul de încetare a ostilităților din 23 ianuarie. Atacul a dus la uciderea a peste 200 de civili. Peter Gadet se face responsabil, astfel, de alimentarea ciclului violențelor, obstrucționând în acest mod procesul politic din Sudanul de Sud, și de încălcări grave ale drepturilor omului.
               
               
                  11.7.2014
               
            
   
      ANEXA III
      
         Site-urile internet care conțin informații privind autoritățile competente, precum și adresa pentru notificările adresate Comisiei Europene
      
      BELGIA
      http://www.diplomatie.be/eusanctions
      BULGARIA
      http://www.mfa.bg/en/pages/135/index.html
      REPUBLICA CEHĂ
      http://www.mfcr.cz/mezinarodnisankce
      DANEMARCA
      http://um.dk/da/politik-og-diplomati/retsorden/sanktioner/
      GERMANIA
      http://www.bmwi.de/DE/Themen/Aussenwirtschaft/aussenwirtschaftsrecht,did=404888.html
      ESTONIA
      http://www.vm.ee/est/kat_622/
      IRLANDA
      http://www.dfa.ie/home/index.aspx?id=28519
      GRECIA
      http://www.mfa.gr/en/foreign-policy/global-issues/international-sanctions.html
      SPANIA
      http://www.exteriores.gob.es/Portal/es/PoliticaExteriorCooperacion/GlobalizacionOportunidadesRiesgos/Documents/ORGANISMOS%20COMPETENTES%20SANCIONES%20INTERNACIONALES.pdf
      FRANȚA
      http://www.diplomatie.gouv.fr/autorites-sanctions/
      CROAȚIA
      http://www.mvep.hr/sankcije
      ITALIA
      http://www.esteri.it/MAE/IT/Politica_Europea/Deroghe.htm
      CIPRU
      http://www.mfa.gov.cy/sanctions
      LETONIA
      http://www.mfa.gov.lv/en/security/4539
      LITUANIA
      http://www.urm.lt/sanctions
      LUXEMBURG
      http://www.mae.lu/sanctions
      UNGARIA
      http://2010-2014.kormany.hu/download/b/3b/70000/ENSZBT-ET-szankcios-tajekoztato.pdf
      MALTA
      https://www.gov.mt/en/Government/Government%20of%20Malta/Ministries%20and%20Entities/Officially%20Appointed%20Bodies/Pages/Boards/Sanctions-Monitoring-Board-.aspx
      ȚĂRILE DE JOS
      http://www.rijksoverheid.nl/onderwerpen/internationale-sancties
      AUSTRIA
      http://www.bmeia.gv.at/view.php3?f_id=12750&LNG=en&version=
      POLONIA
      http://www.msz.gov.pl
      PORTUGALIA
      http://www.portugal.gov.pt/pt/os-ministerios/ministerio-dos-negocios-estrangeiros/quero-saber-mais/sobre-o-ministerio/medidas-restritivas/medidas-restritivas.aspx
      ROMÂNIA
      http://www.mae.ro/node/1548
      SLOVENIA
      http://www.mzz.gov.si/si/omejevalni_ukrepi
      SLOVACIA
      http://www.mzv.sk/sk/europske_zalezitosti/europske_politiky-sankcie_eu
      FINLANDA
      http://formin.finland.fi/kvyhteistyo/pakotteet
      SUEDIA
      http://www.ud.se/sanktioner
      REGATUL UNIT
      https://www.gov.uk/sanctions-embargoes-and-restrictions
      ADRESA PENTRU NOTIFICĂRILE ADRESATE COMISIEI EUROPENE:
      
                  Commission européenne
               
            
                  Service des instruments de politique étrangère (FPI)
               
            
                  EEAS 02/309
               
            
                  1049 Bruxelles/Brussel
               
            
                  BELGIQUE/BELGIË
               
            
                  E-mail: relex-sanctions@ec.europa.eu